**Előterjesztés**

**Az önkormányzati képviselők, valamint bizottsági tagok, elnökök tiszteletdíjáról és juttatásáról**

A Magyarország Helyi Önkormányzatairól szóló törvény 35. § (1) bekezdése alapján a képviselő-testület az önkormányzati képviselőnek az önkormányzati elnöknek, a bizottság tagjainak rendeletében meghatározott tiszteletdíjat, természetbeni juttatást állapíthat meg.

A képviselői tiszteletdíj alsó-felső határát a törvény nem határozza meg, azonban azt előírja, hogy a tiszteletdíj megállapítása nem veszélyeztetheti az önkormányzat kötelező feladatai ellátását. A bizottság elnöke, tagja tiszteletdíjára vonatkozó sajátos szabály, hogy annak mértéke az önkormányzati képviselői tiszteletdíjnál magasabb lehet.

Litér Község Önkormányzata költségvetésének 2016. évi teljesítésénél, az iparűzési adó előirányzata jelentős teljesítés elmaradást mutatott, és így adókieséssel számoltunk.

A 2016. november 23-i ülésünkön a képviselők és bizottsági tagok tiszteletdíjuk feléről lemondtak, ez mintegy 4,5 M Ft-os megtakarítást eredményezett.

Mivel jelenlegi költségvetésünk stabil, az önkormányzati képviselő tiszteletdíjainak emelése nem veszélyeztetheti az önkormányzat kötelező feladatai ellátását, ezért javaslom a mellékelt rendelet szerint megállapítani.

A rendelet-tervezet elkészítésekor törekedtünk arra, hogy a tervezet:

a) megfeleljen az Alaptörvényből eredő tartalmi és formai követelményeknek,

b) illeszkedjen a jogrendszer egységébe,

c) megfeleljen a nemzetközi jogból és az európai uniós jogból eredő kötelezettségeknek és

d) megfeleljen a jogalkotás szakmai követelményeinek.

**Indoklás, hatásvizsgálat**

**Előzetes hatásvizsgálat**

Az önkormányzati képviselők tiszteletdíjáról szóló rendelet módosításának várható következményeiről – az előzetes hatásvizsgálat tükrében – az alábbi tájékoztatást adom:

A rendelet megalkotásának valamennyi jelentősnek ítélt hatása, különösen:

**1. Társadalmi, gazdasági, költségvetési hatása:**

Társadalmi hatása nincs. Gazdasági, költségvetési hatása az, hogy ezzel nő az önkormányzat költségvetési kiadásainak összege.

**2. Környezeti és egészségi következményei:**

Környezeti és egészségi következménye nincs.

**3. Az adminisztratív terheket befolyásoló hatása:**

Az adminisztratív terheket kismértékben növeli a Polgármesteri Hivatalban.

**4. A jogszabály megalkotásának szükségessége, a jogalkotás elmaradásának várható következményei:**

A jogszabály megalkotására kötelezettség nincs, annak elmaradása hátrányos következménnyel nem jár az önkormányzat számára.

**5. A jogszabály alkalmazásához szükséges személyi, szervezeti, tárgyi és pénzügyi feltételek:**

Személyi és tárgyi feltételek adottak a jogszabály alkalmazásához.

**Litér Község Önkormányzat Képviselő-testületének**

 **…../2018. (XI…….) önkormányzati rendelete**

**az önkormányzati képviselők, valamint bizottsági tagok, elnökök tiszteletdíjáról és juttatásáról**

**(tervezet)**

Litér Község Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 143.§ (4) f) pontjában kapott felhatalmazás alapján, az Alaptörvény 32 cikk (1) bekezdés a) pontjában meghatározott feladatkörében eljárva a következőket rendeli el:

1.§ A rendelet hatálya Litér Község Önkormányzatának

a) képviselőire,

b) bizottságainak tagjaira,

c) bizottságainak elnökeire,

(a továbbiakban együtt: képviselő) terjed ki.

2.§ (1) A képviselő-testület az önkormányzati képviselő részére havonta 25 000 forint összegű

tiszteletdíjat (a továbbiakban: alapdíj) állapít meg.

 (2) A bizottság elnökét az alapdíjon felül havonta 20 000 forint tiszteletdíj illeti meg.

 (3) A bizottsági tag képviselőt az alapdíjon felül – több bizottsági tagság esetén is –

havonta 10 000 forint tiszteletdíj illeti meg.

 (4) A bizottság nem képviselő tagját havonta 10 000 forint összegű tiszteletdíj illeti meg.

3.§ (1) Ez a rendelet 2019. január 1. napján lép hatályba.

(2) Hatályát veszti Litér Község Önkormányzata Képviselő-testületének az önkormányzati képviselők, valamint bizottsági tagok tiszteletdíjáról és juttatásairól szóló 23/2016. (XII.20.) rendelete.

 Szedlák Attila Bencze Éva

 polgármester jegyző

|  |  |  |
| --- | --- | --- |
|  | **tiszteletdíj** **2018. 12.31.** | **tiszteletdíj** **2019.01.01.-től** |
| **Polgármester** | 112 000,- | 112 000,- |
| **Alpolgármester** |  50 000,- |  65 000,- |
| **Képviselő** |  12 500,- |  25 000,- |
| **Bizottság elnöke** |  10 000,- |  20 000,- |
| **Bizottsági tag + elnök** |  5 000,- |  10 000,- |
| **Bizottság kültag** |  5 000,- |  10 000,- |
|  |  |  |

**költségvetés: 12 hó: 2 334 000 12 hó: 2 904 000**

 **+ 570 000,-**

**2018.12.31. járulékkal növelt összeg: 2 789 130**

**2019.01.01. járulékkal növelt összeg: 3 470 280**

**Különbözet összesen: 681 150 Ft.**